Տարվա ամենամեծ գյուղական իրադարձությունը. ավելի քան 70 ֆերմերային խմբեր, գյուղատնտեսության ոլորտի ձեռներեցներ, 10 հազար այցելու ողջ օրվա ընթացքում: Բացառապես միայն գյուղական արտադրության մթերքներ, ձեռագործ աշխատանքներ, այս ամենը` համեմված ազգային երգ ու պարով, բազում անակնկալներով: համեղ, գունեղ, օգտակար: Սա գյուղական կյանքի և ավանդույթների ամենամյա փառատոնն է, որն այս տարի տեղի կունենա սեպտեմբերի 24-ին: Գյուղատնտեսության աջակցության «Կանաչ Արահետ» հ/կ-ն, ՀՀ գյուղատնտեսության նախարարության և Երևանի քաղաքապետարանի աջակցությամբ հրավիրում են մասնակցելու նախադեպը չունեցող այս իրադարձությանը: Հանդիպման վայրը` անփոփոխ. Անգլիական այգի: